**ԱՄՓՈՓԱԹԵՐԹ**

**«ԱՌԱՆՑ ԾՆՈՂԱԿԱՆ ԽՆԱՄՔԻ ՄՆԱՑԱԾ ԵՐԵԽԱՅԻ ԱՋԱԿՑՈՒԹՅԱՆ ԱՆՀԱՏԱԿԱՆ ՍՈՑԻԱԼԱԿԱՆ ԾՐԱԳՐԻ ԿԱԶՄՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| հ/h | Առաջարկության հեղինակը, գրության ամսաթիվը, գրության համարը | Առաջարկության բովանդակությունը | Եզրակացություն | Կատարված փոփոխությունը |
| 1. | 2. | 3. | 4. | 5. |
| 1. | ՀՀ առողջապահության նախարարություն 02.06.2018թ N ԱԹ/03.2/7025-18 գրություն | ՀՀ առողջապահության նախարարությունում քննարկվել է 05.06.2018թ. N ՄԹ/ԳԳ-2-4/5711-18 գրությամբ ներկայացված` «Կյանքի դժվարին իրավիճակում հայտնված, այդ թվում առանց ծնողական խնամքի մնացած, հաշմանդամություն ունեցող երեխայի աջակցության անհատական սոցիալական ծրագրի կազմման կարգը սահմանելու մասին» Հայաստանի հանրապետության կառավարության որոշման նախագիծը, որի վերաբերյալ դիտողություններ և առաջարկություններ չունենք: | Ընդունվել է ի գիտություն |  |
| 2. | ՀՀ ոստիկանություն  14.06.2018թ N 3/5883 գրություն | Ի պատասխան 05.06.2018թ. N ՄԹ/ԳԳ-2-4/5711-18 գրության՝ հայտնվում է, որ «Կյանքի դժվարին իրավիճակում հայտնված, այդ թվում առանց ծնողական խնամքի մնացած, հաշմանդամություն ունեցող երեխայի աջակցության անհատական սոցիալական ծրագրի կազմման կարգը սահմանելու մասին» ՀՀ կառավարության որոշման նախագիծը ուսումնասիրվել և քննարկվել է ՀՀ ոստիկանությունում, ինչի վերաբերյալ դիտողություններ և առաջարկություններ չկան: | Ընդունվել է ի գիտություն |  |
| 3. | ՀՀ ֆինանսների նախարարություն  15.06.2018թ.  N 1/9-1/10838-18 գրություն | Քննության առնելով ՀՀ աշխատանքի և սոցիալական հարցերի նախարարության 05.06.2018թ. N ՄԹ/ԳԳ-2-4/5711-18 գրությամբ ներկայացված «Կյանքի դժվարին իրավիճակում հայտնված, այդ թվում առանց ծնողական խնամքի մնացած, հաշմանդամություն ունեցող երեխայի աջակցության անհատական սոցիալական ծրագրի կազմման կարգը սահմանելու մասին» ՀՀ կառավարության որոշման նախագիծը (այսուհետ` Նախագիծ)` հայտնում ենք հետևյալը.  Նախագծի նախաբանում հղում է կատարվում «Սոցիալական աջակցության մասին» Հայաստանի Հանրապետության օրենքի 13-րդ հոդվածի 12-րդ մասին: Հիմք ընդունելով՝ «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանաջը՝ համաձայն որի օրենքի լրիվ անվանումը հիշատակելիս հետևյալ հաջորդականությամբ ներառվում են օրենքի վերնագիրը, օրենքի ընդունման տարին, ամիսը (տառերով), ամսաթիվը, հերթական համարը և «օրենք» բառը: Օրենքի կրճատ անվանումը հիշատակելիս դրանում նշվում է օրենքի վերնագիրը,առաջարկում ենք Նախագծի նախաբանից հանել «Հայաստանի Հանրապետության» բառերը:  Միաժամանակ, Նախագծի նախաբանում հղում է կատարվում ՀՀ ընտանեկան օրենսգրքի 111-րդ հոդվածի 4-րդ մասին, մինչդեռ հիշյալ մասն ուժի մեջ է մտնելու 2018 թվականի հուլիսի 17-ին (հիմք՝ «Հայաստանի Հանրապետության ընտանեկան օրենսգրքում փոփոխություններ և լրացումներ կատարելու մասին» 2017 թվականի դեկտեմբերի 21-ի ՀՕ-10-Ն օրենք), ուստի առաջարկում ենք Նախագծի ուժի մեջ մտնելու ժամկետը համապատասխանեցնել օրենքի նշված դրույթին: | Ընդունվել է  Ընդունվել է | Նախագծի նախաբանում կատարվել է համապատասխան փոփոխություն  Նախագծի ուժի մեջ մտնելու ժամկետը համապատասխա  նեցվել է օրենքի ուժի մեջ մտնելու ժամկետին |
| 4. | ՀՀ արդարադատության նախարարություն  02.07.2018թ. N01/14/59288-18 գրություն | 1. «Կյանքի դժվարին իրավիճակում հայտնված, այդ թվում առանց ծնողական խնամքի մնացած, հաշմանդամություն ունեցող երեխայի աջակցության անհատական սոցիալական ծրագրի կազմման կարգը սահմանելու մասին» Հայաստանի Հանրապետության կառավարության որոշման նախագծի (այսուհետ՝ նախագիծ) 1-ին կետում անհրաժեշտ է նշել ՀՀ կառավարության 2007 թվականի նոյեմբերի 8-ի N 1288-Ն որոշման լրիվ անվանումը՝ ելնելով «Նորմատիվ իրավական ակտերի մասին» օրենքի 17-րդ հոդվածի 8-րդ մասի պահանջներից, իսկ նախագծի վերնագրում լրացնել նախագծի 2-րդ կետով նախատեսված հիշյալ որոշումն ուժը կորցրած ճանաչելու մասին դրույթը՝ ելնելով «Նորմատիվ իրավական ակտերի մասին» օրենքի 12-րդ հոդվածի պահանջներից:  2. Նախագծի 1-ին կետով հաստատված հավելված 1-ի 8-րդ կետով նախատեսվում է, որ նախագծի 7-րդ կետով նախատեսված գնահատումը պետք է իրականացնի բազմամասնագիտական խումբը, մինչդեռ նախագծից և նախագծին կից ներկայացված հիմնավորումից պարզ չէ և անհրաժեշտ է հստակեցնել, թե ինչ իրավական ակտով նախատեսված բազմամասնագիտական խմբի մասին է խոսքը: Նման իրավական ակտի բացակայության պայմաններում անհրաժեշտ է նախատեսել նշված խմբի լիազորությունների շրջանակը:  3. Նախագծին կից ներկայացված ձևաթուղթն անհրաժեշտ է ներկայացնել հավելվածի տեսքով՝ ելնելով «Նորմատիվ իրավական ակտերի մասին» օրենքի 13-րդ հոդվածի 9-րդ մասի պահանջներից:  4. Նախագիծն անհրաժեշտ է համաձայնեցնել շահագրգիռ մարմինների հետ՝ ելնելով Հայաստանի Հանրապետության կառավարության 2018 թվականի հունիսի 8-ի «Հայաստանի Հանրապետության կառավարության աշխատակարգը հաստատելու մասին» 667-Լ որոշման 21-րդ կետի պահանջներից: | Ընդունվել է  Ընդունվել է  Ընդունվել է  Ընդունվել է ի գիտություն | Նախագծի 1-ին կետում լրացվել է ՀՀ կառավարության 2007 թվականի նոյեմբերի 8-ի N 1288-Ն որոշման լրիվ անվանումը  Հստակեցվել է, թե ինչ իրավական ակտով է հաստատվում բազմամասնագիտական խումբը  Կատարվել է համապատասխան փոփոխություն  Նախագիծը համաձայնեցվել է շահագրգիռ մարմինների հետ |
| 5. | ՀՀ վարչապետի աշխատակազմի եզրակացությունը  13.08.2018թ. 02/14.12/24504-18 գրություն | 1. ՀՀ ընտանեկան օրենսգրքի 111-րդ հոդվածի 4-րդ մասի, ինչպես նաև ՀՀ վարչապետի 21.03.2018թ. ««ՀՀ ընտանեկան օրենսգրքում փոփոխություններ և լրացումներ կատարելու մասին» ՀՀ օրենքի կիրարկումն ապահովող միջոցառումների ցանկը հաստատելու մասին» N 280-Ա որոշման հավելվածով հաստատված ցանկի 1-ին կետի համաձայն՝ ՀՀ կառավարությունը սահմանում է առանց ծնողական խնամքի մնացած երեխայի աջակցության անհատական սոցիալական ծրագրի կազմման կարգը: Այնինչ, նախագծով նախատեսվում է հաստատել ոչ միայն առանց ծնողական խնամքի մնացած երեխայի, այլ նաև՝ կյանքի դժվարին իրավիճակում հայտնված, հաշմանդամություն ունեցող երեխայի աջակցության անհատական սոցիալական ծրագրի կազմման կարգ: Գտնում ենք, որ նախագիծն անհրաժեշտ է համապատասխանեցնել ՀՀ ընտանեկան օրենսգրքի պահանջին:  2. Նախագծի N 1 հավելվածով հաստատվող կարգի (այսուհետ՝ Կարգի) 8-րդ կետում նշվում է, որ երեխայի սոցիալական կարիքների գնահատումն իրականացնում է ՀՀ մարզպետի (Երևանի քաղաքապետի) կարգադրությամբ ստեղծված բազմամասնագիտական խումբը: Գտնում ենք, որ նախագիծն անհրաժեշտ է համաձայնեցնել նաև [Տարածքային կառավարման և զարգացման նախարարության](http://gov.am/am/structure/13/) և Երևանի քաղաքապետարանի հետ:  3. Կարգի 11-րդ կետի 1-ին ենթակետում նշված «անձնական տվյալներ» հասկացությունը չափազանց լայն է, և հստակ նշված չէ, թե որ անձնական տվյալները պետք է ներառված լինեն երեխայի աջակցության անհատական սոցիալական ծրագրում:  4. Կարգի 11-րդ կետի 2-րդ ենթակետում նշված «երեխայի գնահատված սոցիալական կարիքներ» հասկացության մեջ ներառված են այնպիսի բաղադրիչներ, որոնք ըստ էության չեն կարող դիտարկվել որպես սոցիալական կարիքներ:  5. Անհասկանալի է Կարգի 17-րդ կետում նշված կարգավորման նպատակը և անհրաժեշտությունը:  6. Կարգի 22-րդ կետի 1-ին ենթակետում որպես անհատական ծրագրի որակական ցուցանիշներ են դիտարկվում այնպիսիք, որոնք որակական ցուցանիշներ լինել չեն կարող (օրինակ՝ երեխայի և նրա ընտանիքի կամ օրինական ներկայացուցիչների անձնական տվյալները, բազմամասնագիտական խմբի անդամների տվյալները և այլն):  7. Որոշման նախագծի 1-ին հավելվածի 6-9-րդ կետերի համադրումից պարզ չէ, թե ու՞մ կողմից է իրականացվելու *երեխայի կարիքների գնահատումը*, քանի որ՝  1) 6-րդ կետում հստակ սահմանվում է, որ ծրագրի կազմման և փոփոխության համար նշանակվում է պատասխանատու աշխատող (սոցիալական աշխատողը),  2) 7-րդ կետով սահմանվում են այն չափանիշները, որոնք պետք է հաշվի առնվեն *սոցիալական աշխատողի կողմից երեխայի սոցիալական կարիքների գնահատման ժամանակ*,  3) միաժամանակ 8-րդ կետում նախատեսվում է նաև *երեխայի սոցիալական կարիքների գնահատման իրականացում բազմամասնագիտական խմբի կողմից*, որի կազմման սկզբունքը նույնպես հասկանալի չէ, քանի որ 9-րդ կետի համաձայն՝ այն *կարող է կազմվել* որոշմամբ նախատեսված անձանց շրջանակից, ինչը նշանակում է, որ այն կարող է կազմվել նաև այլ անձանցից, որոնց շրջանակը որոշմամբ բացահայտված չէ։  Այսինքն, վերոգրյալից կարելի է գալ այն եզրահանգման, որ որոշման նախագծով հստակեցված (տարանջատված) չէ երեխայի սոցիալական կարիքների գնահատման վերջնական պատասխանատու օղակը։ Առավել ևս, որ որոշման նախագծի 1-ին հավելվածի 3-րդ կետով սահմանված է, որ յուրաքանչյուր ծրագիր կազմելու համար նշանակվում է մեկ պատասխանատու։  Միաժամանակ նշենք, որ «Սոցիալական աջակցության մասին» ՀՀ օրենքի 41-րդ հոդվածից *(Խնամք տրամադրող կազմակերպությունների սոցիալական աշխատանքի մասնագետների հիմնական իրավունքներն ու պարտականությունները)* բխում է, որ սոցիալական աշխատանքի մասնագետի *(սոցիալական աշխատողի, սոցիալական սատարողի)* հիմնական պարտականությունների մեջ է մտնում սոցիալական աջակցություն ստացողի սոցիալական կարիքների գնահատումը: Այս համատեքստում պարզ չէ բազմամասնագիտական խմբի ստեղծման նպատակը, խնդիրները և գործառույթները։  8. Առկա է բովանդակային հակասություն նաև 1-ին հավելվածի 18-րդ և 20-րդ կետերի միջև, քանի որ *ծրագրի իրականացման արդյունքների գնահատման* լիազորություն է վերապահվում և՛ բազմամասնագիտական խմբի անդամներին, և՛ սոցիալական աշխատողին՝ միաժամանակ չնախանշելով նշված գնահատման արդյունքների ընդհանրացման և ամփոփման վերջնական պատասխանատուին, ինչը կարևոր է երեխաների իրավունքների պաշտպանության, սոցիալ-հոգեբանական վերականգնման ու զարգացման (տե՛ս հավելվածի 3-րդ կետը) տեսանկյունից։  9. Որոշման նախագծի 1-ին հավելվածի 11-րդ կետի 2-րդ ենթակետի և 12-րդ կետի միջև առկա է բովանդակային ներքին հակասություն, քանի որ մի դեպքում ամրագրվում է, որ *օրագիրը դա սոցիալական աշխատողի, բազմամասնագիտական խմբի ներկայացուցիչների և երեխայի հանդիպման արդյունքները, հանդիպումների պարբերականությունն* է, իսկ մյուս դեպքում սահմանվում է, որ *սոցիալական աշխատողի, բազմամասնագիտական խմբի ներկայացուցիչների և երեխայի հանդիպման ընթացքում ձեռքբերված տվյալները, արդյունքները՝ Ծրագրով նախատեսված պարբերականությամբ, ներառվում են օրագրում* (ինչից կարելի է ենթադրել, որ օրագրում կարող են ներառվել նաև այլ տեղեկություններ)։  10․ Որոշման նախագծի 1-ին հավելվածի 11-րդ կետի 1-ին ենթակետի համաձայն՝ ծրագիրը ներառում է նաև երեխայի և նրա ընտանիքի (առկայության դեպքում) կամ օրինական ներկայացուցիչների *անձնական տվյալները*, իսկ 17-րդ կետի համաձայն՝ անհատական ծրագիրը *մատչելի (հասանելի) է բազմամասնագիտական խմբի անդամներին*, եթե Հայաստանի Հանրապետության օրենսդրությամբ այլ բան նախատեսված չէ: Կարծում ենք, որ նշված կարգավորումը խնդրահարույց է «Անձնական տվյալների պաշտպանության մասին» ՀՀ օրենքի 26-րդ հոդվածի (Անձնական տվյալները երրորդ անձանց փոխանցելը) տեսանկյունից, որի համաձայն՝ առանց անձնական տվյալների սուբյեկտի համաձայնության մշակողը կարող է անձնական տվյալները փոխանցել երրորդ անձանց կամ տվյալներից օգտվելու հնարավորություն տրամադրել, *եթե դա նախատեսված է օրենքով և ունի բավարար պաշտպանության մակարդակ:*  11. Որոշման նախագծի 1-ին հավելվածի 22-րդ կետով սահմանվում են *ծրագրի անհատական որակական ցուցանիշները*՝ թվով երեք ցուցանիշ, որից առաջինով նշվում է երեխայի վիճակի փոփոխությունները՝ հղում կատարելով կարգի 11-րդ կետի 1-5 ենթակետերով սահմանված ուղղություններին, այն դեպքում երբ, նշված կետերից 1-ինը վերաբերում է ծրագրում ներառվող անձնական տվյալներին, 3-րդը՝ բազմամասնագիտական խմբի անդամների տվյալներին, իսկ 5-րդը՝ ըստ անհրաժեշտության՝ այլ տվյալներին։  Միաժամանակ կարծում ենք, որ կարևոր որակական ցուցանիշ կարող է հանդիսանալ նաև երեխայի սոցիալ-հոգեբանական վերականգնումը ու զարգացումը *(որը ներառված չէ որակական ցուցանիշների ցանկում)*, ինչը պետք է ստուգվի համապատասխան ոլորտի նեղ մասնագետների կարծիքների առկայությամբ և համադրմամբ։  12․ Նշենք նաև, որ որոշման նախագծի 1-ին հավելվածում առկա են իրավական տեխնիկային *(2-րդ կետում «սեպտեմբերի 10-ի» բառերն անհրաժեշտ է փոխարինել «սեպտեմբերի 25-ի» բառերով, տեքստում կիրառվում են անհատական սոցիալական ծրագիր, անհատական ծրագիր և ծրագիր եզրույթները, այն դեպքում, երբ կարգի 1-ին կետի համաձայն պետք է կիրառվի միայն ծրագիր եզրույթը)* վերաբերող և խմբագրական *(9-րդ կետի 2-րդ ենթակետը բովանդակային առումով չի համադրվում բուն կետի հետ, 18-րդ կետի 3-րդ ենթակետը չի համադրվում նախորդ երկու ենթակետերի բովանդակության հետ)* թերություններ, որոնք շտկման կարիք ունեն։ | Ընդունվել է ի գիտություն:  2. Ընդունվել է ի գիտություն:  3.Ընդունվել է ի գիտություն:  4. Ընդունվել, խմբագրվել է:  5. Ընդունվել, խմբագրվել է:  6.Ընդունվել, խմբագրվել է:  7. Ընդունվել, խմբագրվել է:  1) և 2) Ընդունվել, խմբագրվել է:  3) Ընդունվել, խմբագրվել է:  8. Ընդունվել, խմբագրվել է  9. Ընդունվել, խմբագրվել է:  10. Ընդունվել, խմբագրվել է:  11. Ընդունվել, խմբագրվել է:  12.Ընդունվել, խմբագրվել է: | Ներկայում, կյանքի դժվարին իրավիճակում հայտնված երեխաների անհատական ծրագրի մշակման գործընթացը կազմակերպություններում իրականացվում է համաձայն Հայաստանի Հանրապետության կառավարության 2007 թվականի նոյեմբերի 8-ի «Կյանքի դժվարին իրավիճակում գտնվող երեխայի սոցիալ-հոգեբանական վերականգնողական անհատական ծրագրի մշակման կարգը և կյանքի դժվարին իրավիճակում գտնվող երեխայի սոցիալ-հոգեբանական վերականգնողական անհատական ծրագրի կազմման ձևաթուղթը հաստատելու մասին» N 1288-Ն որոշմամբ սահմանված կարգի և ձևաչափի, որը չի բավարարում ՀՀ գործող օրենսդրությամբ սահմանված պահանջներին: Այդ իսկ պատճառով, ներկայացված ՀՀ կառավարության որոշման նախագծով առաջարկվում է կարգավորել նաև կյանքի դժվարին իրավիճակում հայտնված երեխաների հետ իրականացվող աշխատանքների ընթացքում կազմվող անհատական սոցիալական ծրագրի հետ կապված հարաբերությունները մասնավորապես  «Սոցիալական աջակցության մասին» Հայաստանի Հանրապետության օրենքի 2-րդ հոդվածով տրվել են ոլորտում օգտագործվող հիմնական հասկացությունները, այդ թվում «կյանքի դժվարին իրավիճակ» հասկացությունը, որի առաջացման պատճառներից մեկը սահմանվում է նաև երեխայի առանց ծնողական խնամքի մնացած լինելու հանգամանքը: Նույն օրենքի 13-րդ հոդվածով նախատեսված է կյանքի դժվարին իրավիճակում, այդ թվում երեխաների առանց ծնողական խնամքի մնացած լինելու դեպքերում, խնամքի ծառայությունների տրամադրում՝ համապատասխան կազմակերպությունների կողմից:  Նախագծի լրամշակման արդյունքում «ՀՀ մարզպետի (Երևանի քաղաքապետի) կարգադրությամբ ստեղծված բազմամասնագիտական խումբը» բառերը հանվել է:  Կատարվել է համապատասխան լրացում: |
| 6. | ՀՀ տարածքային և կառավարման և զարգացման նախարար  27.10.2018թ N 01/15.1/8535-18 գրություն | Նախագծի վերաբերյալ դիտողություններ և առաջարկություններ չկան: | Ընդունվել է ի գիտություն: |  |
| 7. | Նախարարարկան սոցիալական կոմիտեի արձանագրության հանձնարարական 11.30.2018 2 02/14.10/[491356]-18, կետ 2 | 1) ՀՀ վարչապետի աշխատակազմի սոցիալական հարցերի վարչության պետ Սարգիս Թորոսյանի առաջարկությամբ՝ նախագծում լրացնել կետ, որով ուժը կորցրած կճանաչվի  ՀՀ կառա­վարության 2007 թվականի նոյեմբերի 8-ի «Կյանքի դժվարին իրավիճակում գտնվող երեխայի սոցիալ-հոգեբանական վերականգնողական անհատական ծրագրի մշակման կարգը և կյանքի դժվարին իրավիճակում գտնվող երեխայի սոցիալ-հոգեբանական վերականգնողական անհատական ծրագրի կազմման ձևաթուղթը հաստատելու մասին» N 1288-Ն որոշումը.  2) որոշման նախագծի վերջնական տարբերակը ներկայացնել ՀՀ կառա­վարության նիստի քննարկմանը: | Ընդունվել, խմբագրվել է: |  |